ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้บังคับอากรตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียพ.ศ.๒๕๕๐[๑] ตามที่ได้มีประกาศกรมการค้าต่างประเทศเรื่องเปิดการทบทวนความจำเป็นในการใช้บังคับอากรตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียลงวันที่ ๒๑ มีนาคม พ.ศ. ๒๕๕๐ และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่ ๒๖ กันยายน พ.ศ. ๒๕๕๐ให้ยุติการใช้บังคับอากรตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียนั้นเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ ดังต่อไปนี้ข้อ ๑ความเป็นมาคณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าหลอดภาพโทรทัศน์สี (ฉบับที่ ๒) พ.ศ. ๒๕๔๘ลงวันที่ ๕ ตุลาคม พ.ศ. ๒๕๔๘ แจ้งผลการวินิจฉัยชั้นที่สุดว่ามีการทุ่มตลาดสินค้าหลอดภาพโทรทัศน์สีเฉพาะสินค้าหลอดภาพโทรทัศน์สีจอโค้งที่มีขนาด ๑๔ นิ้ว ๒๐ นิ้ว ๒๑ นิ้วและ ๒๕ นิ้วและสินค้าหลอดภาพโทรทัศน์สีจอแบนที่มีขนาด ๒๑ นิ้วที่มีแหล่งกำเนิดจากประเทศมาเลเซีย จึงกำหนดให้เรียกเก็บอากรตอบโต้การทุ่มตลาดสำหรับการนำเข้าสินค้าดังกล่าวในอัตราเพียงเพื่อขจัดความเสียหายคือ ร้อยละ ๐ ถึง ๗ ของราคา ซี.ไอ.เอฟ. โดยให้มีผลบังคับใช้ตั้งแต่วันที่ ๒๒ตุลาคม พ.ศ. ๒๕๔๘ เป็นเวลา ๕ ปี ซึ่งสินค้าจากบริษัท Chunghwa Picture Tubes (Malaysia) SDN BHDถูกเรียกเก็บอากรตอบโต้การทุ่มตลาดในอัตราร้อยละ ๗ ของราคา ซี.ไอ.เอฟ.และเมื่อวันที่ ๘ พฤศจิกายน พ.ศ. ๒๕๔๙ บริษัท Chunghwa Picture Tubes (Malaysia) SDN BHDได้ยื่นคำขอให้เปิดการทบทวนความจำเป็นในการใช้บังคับอากรตอบโต้การทุ่มตลาดข้อ ๒การเปิดทบทวนกรมการค้าต่างประเทศได้ออกประกาศเรื่องเปิดการทบทวนความจำเป็นในการใช้บังคับอากรตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย พ.ศ. ๒๕๕๐ ลงวันที่ ๒๑ มีนาคม พ.ศ. ๒๕๕๐ซึ่งประกาศในราชกิจจานุเบกษาเมื่อวันที่ ๔ เมษายน พ.ศ. ๒๕๕๐ ตามคำขอของบริษัท Chunghwa Picture Tubes (Malaysia) SDN BHDตามมติคณะกรรมการพิจารณาการทุ่มตลาดและการอุดหนุน เมื่อวันที่ ๑๔ มีนาคม พ.ศ. ๒๕๕๐และต่อมากรมการค้าต่างประเทศได้ดำเนินการทบทวนความจำเป็นในการใช้บังคับอากรตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ.๒๕๔๒ โดยปรากฏข้อเท็จจริง ดังต่อไปนี้๒.๑สินค้าที่ถูกพิจารณาสินค้าหลอดภาพโทรทัศน์สีเฉพาะสินค้าหลอดภาพโทรทัศน์สีจอโค้ง ที่มีขนาด ๑๔ นิ้ว ๒๐ นิ้ว ๒๑ นิ้ว และ ๒๕นิ้ว และสินค้าหลอดภาพโทรทัศน์สีจอแบนที่มีขนาด ๒๑ นิ้วตามพิกัดอัตราศุลกากรประเภทย่อยที่ ๘๕๔๐.๑๑.๐๐ (พิกัดอัตราศุลกากรเดิม คือ๘๕๔๐.๑๑) ที่มีแหล่งกำเนิดจากประเทศมาเลเซีย๒.๒ผู้มีส่วนได้เสีย๒.๒.๑ผู้ผลิตหรือผู้ส่งออกในประเทศมาเลเซีย ได้แก่(๑) บริษัท Chunghwa Picture Tubes (Malaysia) SDN BHD(๒) บริษัท Samsung SDI BHD๒.๒.๒ผู้นำเข้าและผู้ใช้ซึ่งเป็นผู้ผลิตโทรทัศน์สีในประเทศไทย รวม ๑๓ ราย๒.๒.๓อุตสาหกรรมภายในผู้ผลิตสินค้าหลอดภาพโทรทัศน์สีในฐานะผู้ผลิตสินค้าชนิดเดียวกันภายในประเทศ รายเดียวที่เหลืออยู่ คือ บริษัทเอ็มที พิกเจอร์ ดิสเพลย์ (ประเทศไทย) จำกัด๒.๒.๔รัฐบาลของประเทศมาเลเซีย ในฐานะรัฐบาลของประเทศผู้ส่งออกสินค้าทุ่มตลาดข้อ ๓ กระบวนการทบทวน๓.๑แนวทางการพิจารณาทบทวนเนื่องจากอุตสาหกรรมภายในรายที่เป็นผู้ยื่นคำขอให้มีมาตรการตอบโต้การทุ่มตลาดในครั้งแรกได้เลิกกิจการแต่ยังมีผู้ผลิตในประเทศเหลืออยู่อีก ๑ ราย จึงพิจารณาว่าหากยุติการใช้บังคับอากรตอบโต้การทุ่มตลาดจะทำให้อุตสาหกรรมภายในรายที่เหลืออยู่ได้รับความเสียหายหรือไม่๓.๒ความร่วมมือในกระบวนการทบทวนกรมการค้าต่างประเทศได้ส่งแบบสอบถามให้กับผู้มีส่วนได้เสียทุกรายตามข้อ ๒.๒ เพื่อให้แสดงข้อมูลที่จำเป็นในการทบทวนโดยมีผู้ร่วมมือตอบแบบสอบถามรวม ๓ รายดังนี้๓.๒.๑ผู้ส่งออกมาเลเซีย คือ บริษัท Chunghwa Picture Tubes (Malaysia) SDN BHD๓.๒.๒ผู้นำเข้าและผู้ใช้ ๒ ราย คือ บริษัท ทีซีแอล ทอมสัน อิเลคโทรนิกส์ (ประเทศไทย)จำกัด และบริษัท เจวีซี แมนูแฟคเจอริ่ง (ประเทศไทย) จำกัด๓.๓ระยะเวลาของข้อมูลที่ใช้ในการทบทวนข้อมูลที่นำมาใช้พิจารณาในกระบวนการทบทวนเป็นข้อมูลในช่วงระหว่างวันที่๑ มกราคม พ.ศ. ๒๕๔๗ ถึงวันที่ ๓๑ ธันวาคม พ.ศ. ๒๕๔๙ข้อ ๔การพิจารณาความเสียหายการพิจารณาความเสียหายของอุตสาหกรรมภายในพิจารณาตามหลักเกณฑ์ที่กำหนดในมาตรา ๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยที่กรณีนี้อุตสาหกรรมภายในไม่ได้ให้ความร่วมมือตอบแบบสอบถามการพิจารณาจึงใช้ข้อมูลที่ได้รับจากการตอบแบบสอบถามของผู้มีส่วนได้เสียที่ให้ความร่วมมือตอบแบบสอบถามและจากแหล่งข้อมูลอื่นที่เกี่ยวข้อง ซึ่งผลการพิจารณาความเสียหายปรากฎดังนี้๔.๑ปริมาณการนำเข้าสินค้าที่ถูกพิจารณาจากประเทศมาเลเซียจากข้อมูลการนำเข้าตามสถิติของกรมศุลกากรพบว่าในภาพรวมการนำเข้าสินค้าหลอดภาพโทรทัศน์สีจากประเทศมาเลเซียในช่วงระยะเวลาที่พิจารณาเพิ่มขึ้นในเชิงปริมาณแต่หากเปรียบเทียบในเชิงสัดส่วนการนำเข้าพบว่าลดลงทั้งนี้ ปริมาณการนำเข้าดังกล่าว ได้รวมสินค้าหลอดภาพโทรทัศน์สีทุกขนาดรวมทั้งขนาดที่ไม่ได้อยู่ภายใต้การทบทวนด้วย๔.๒ผลกระทบของการนำ เข้าสินค้าทุ่มตลาดที่มีต่อการดำ เนินงานของอุตสาหกรรมภายในพิจารณาตามหลักเกณฑ์ที่กำหนดในมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ เนื่องจากอุตสาหกรรมภายในไม่ได้ให้ความร่วมมือตอบแบบสอบถามจึงไม่มีข้อมูลเกี่ยวกับผลการดำเนินงานที่ได้รับจากอุตสาหกรรมภายในโดยตรงจึงใช้ข้อมูลข้อเท็จจริงเท่าที่มีอยู่โดยสรุปผลการวิเคราะห์การดำเนินงานของอุตสาหกรรมภายในในช่วงระยะเวลาการทบทวนได้ดังนี้ยอดขายในปี๒๕๔๘ อุตสาหกรรมภายในมียอดขายเพิ่มขึ้น ประมาณร้อยละ ๓๓จากปี ๒๕๔๗แต่ยังต่ำกว่ายอดขายในปี ๒๕๔๖ อยู่ร้อยละ ๓๗ซึ่งสอดคล้องกับแนวโน้มของความต้องการใช้ในประเทศ ทั้งนี้วัฏจักรของสินค้าโทรทัศน์สีแบบหลอดภาพปัจจุบันอยู่ในช่วงใกล้สิ้นสุดเนื่องจากความนิยมของผู้บริโภคในปัจจุบันกำลังมุ่งไปที่โทรทัศน์นวัตกรรมใหม่ที่ไม่ใช้หลอดภาพความสามารถในการทำกำไรอุตสาหกรรมภายในมีแนวโน้มของความสามารถในการทำกำไรดีขึ้นอย่างมีนัยสำคัญในช่วงระยะเวลาที่พิจารณาโดยพลิกสถานการณ์จากที่เคยขาดทุนเป็นมีกำไรก่อนที่จะมีการใช้บังคับมาตรการตอบโต้การทุ่มตลาดสินค้าหลอดภาพโทรทัศน์สีผลผลิตการใช้กำลังการผลิตและผลิตภาพอุตสาหกรรมภายในใช้กำลังการผลิตเต็มกำลังโดยตลอดช่วงเวลาที่พิจารณารวมทั้งสามารถเพิ่มกำลังการผลิตในปี๒๕๔๙ และมีประสิทธิภาพในการผลิตที่ดีขึ้นทั้งนี้ในสินค้าหลอดภาพโทรทัศน์สีขนาดต่างๆ ที่อุตสาหกรรมภายในผลิตมีเพียงขนาดเดียวที่ตรงกับขนาดสินค้าที่ผู้ส่งออกมาเลเซียผลิต และตรงกับขนาดสินค้าภายใต้มาตรการตอบโต้การทุ่มตลาดที่ใช้บังคับอยู่ในปัจจุบันโดยการผลิตหลอดภาพโทรทัศน์สีของอุตสาหกรรมภายในมุ่งตอบสนองการผลิตต่อเนื่องของผู้ผลิตโทรทัศน์สีในเครือบริษัทเดียวกันเป็นหลักข้อ ๕การแจ้งข้อมูลและข้อเท็จจริงที่ใช้เป็นฐานในการทบทวนเมื่อวันที่๒๖ กรกฎาคม พ.ศ. ๒๕๕๐กรมการค้าต่างประเทศได้ส่งร่างผลการทบทวนซึ่งแสดงข้อมูลข้อเท็จจริงที่ใช้เป็นฐานในการทบทวนความจำเป็นในการใช้บังคับอากรตอบโต้การทุ่มตลาดให้ผู้มีส่วนได้เสียได้แก่ อุตสาหกรรมภายใน ผู้ผลิตและผู้ส่งออกประเทศมาเลเซีย ผู้นำเข้า และสถานเอกอัครราชทูตมาเลเซียประจำประเทศไทยเพื่อให้แสดงข้อคิดเห็นและข้อโต้แย้งภายในวันที่ ๑๐ สิงหาคม พ.ศ. ๒๕๕๐ปรากฏว่าสถานเอกอัครราชทูตมาเลเซียประจำประเทศไทยได้แสดงความเห็นสนับสนุนให้ประเทศไทยยุติการใช้บังคับอากรตอบโต้การทุ่มตลาดสำหรับผู้มีส่วนได้เสียรายอื่นๆ มิได้แสดงข้อคิดเห็นหรือข้อโต้แย้งแต่อย่างใดข้อ ๖คำวินิจฉัยผลการทบทวนของคณะกรรมการพิจารณาการทุ่มตลาดและการอุดหนุนคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่๒๖ กันยายน พ.ศ. ๒๕๕๐ ให้ยุติการใช้บังคับอากรตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียเนื่องจากไม่มีแนวโน้มว่าอุตสาหกรรมภายในรายที่เหลืออยู่จะได้รับความเสียหายตามมาตรา ๑๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ หากมีการยุติการใช้บังคับอากรตอบโต้การทุ่มตลาดประกาศ ณ วันที่ ๒๔ตุลาคม พ.ศ. ๒๕๕๐อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑]ราชกิจจานุเบกษา เล่ม ๑๒๔/ตอนพิเศษ ๑๖๙ ง/หน้า ๑/๒ พฤศจิกายน ๒๕๕๐